smcproject/ml-wiki-sentences huggingface dataset:
യു.സി. കമ്മ്യൂണിസ്റ്റ് പാർട്ടി ഓഫ് ഇന്ത്യയുടെ ഔദ്യോഗിക ട്രേഡ് യൂണിയനായി മാറി.
1964-ൽ പാർട്ടി പിളർന്നപ്പോൾ എ.ഐ.റ്റി.
യു.സി.യിലും പിളർപ്പുണ്ടായി.
സി.പി.ഐ. (എം) -ന്റെ നേതൃത്വത്തിൽ സി.ഐ.റ്റി.
യു. രൂപംകൊണ്ടു.
ദീർഘകാലം സി.ഐ.റ്റി.
യു.വിന്റെ പ്രസിഡന്റായി പ്രവർത്തിച്ച ബി.ടി. രണദിവെ അവിഭക്ത കമ്യൂണിസ്റ്റു പാർട്ടിയുടെയും പിന്നീട് സി.പി.ഐ.(എം)-ന്റെയും അഖിലേന്ത്യാ നേതൃനിരയിലെ പ്രമുഖനായിരുന്നു.
ഇന്ത്യയുടെ സ്വാതന്ത്ര്യസമരത്തിൽ ട്രേഡ് യൂണിയനുകൾ ഗണ്യമായ പങ്കുവഹിച്ചിട്ടുണ്ട്.
സ്വാതന്ത്ര്യലബ്ധിക്കുശേഷം രാഷ്ട്രീയ പാർട്ടികൾ മത്സര ബുദ്ധിയോടെ തൊഴിലാളി യൂണിയനുകൾ സംഘടിപ്പിക്കാൻ ശ്രമിച്ചതിന്റെ ഫലമായി തൊഴിലാളികൾക്കിടയിൽ അനൈക്യവും വിഭാഗീയതയും വളരുകയാണുണ്ടായത്.
തൊഴിലാളികളുടെ പൊതുവായ അവകാശങ്ങൾ നേടിയെടുക്കുക എന്നതിനേക്കാൾ തൊഴിലാളികൾക്കിടയിൽ രാഷ്ട്രീയ പാർട്ടികളുടെ ആധിപത്യമുറപ്പിക്കുകയെന്നതായിരിക്കുന്നു ഇന്നത്തെ ലക്ഷ്യം.
ട്രേഡ് യൂണിയൻ കേരളത്തിൽ
കേരളത്തിലെ ആദ്യകാല ട്രേഡ് യൂണിയൻ പ്രസ്ഥാനത്തിനു നേതൃത്വം നൽകിയത് സാമൂഹിക പ്രവർത്തകരായിരുന്നു.
മുതലാളിത്തവ്യവസ്ഥയോടുള്ള താത്ത്വികമായ എതിർപ്പിനേക്കാൾ പ്രധാനമായി ഇവരെ ഇതിനു പ്രേരിപ്പിച്ചത് തൊഴിലാളികളുടെ ദുരിതപൂർണമായ ജീവിത സാഹചര്യങ്ങളായിരുന്നു.
ആധുനികമായ തൊഴിൽ നിയമങ്ങളോ സേവന വേതന വ്യവസ്ഥകളോ നിലവിലില്ലാതിരുന്ന  അക്കാലത്ത്,  തൊഴിലാളികൾക്ക് അനുഭവിക്കേണ്ടിവന്ന കഷ്ടപ്പാടുകൾ വർണനാതീതമായിരുന്നു.
തൊഴിൽ സമയം ക്ലിപ്തപ്പെടുത്തിയിട്ടില്ലായിരുന്നതിനാൽ തൊഴിലാളികൾ അതിരാവിലെ തന്നെ ജോലിയിൽ പ്രവേശിക്കണമായിരുന്നു.
രാത്രി വളരെ വൈകും വരെ ജോലി ചെയ്യുകയും വേണം.
മുതലാളിമാരുടെ ഏജന്റുമാരായ മേസ്ത്രിയും മൂപ്പനും കങ്കാണിയും പറയുന്നതെന്തും അനുസരിക്കണം.
വിസമ്മതിക്കുകയോ പ്രതിഷേധിക്കുകയോ ചെയ്താൽ ശിക്ഷ കഠിനമായിരുന്നു.
ആലപ്പുഴയിലെ കയർ വ്യവസായശാലകളിലാണ് ഏറ്റവുമധികം തൊഴിലാളികൾ പണിയെടുത്തിരുന്നത്.
മൂപ്പന്മാരായിരുന്നു ഫാക്ടറികളിലെ സർവാധിപതികൾ.
ശമ്പളദിവസം 'മൂപ്പ്കാശ്' എന്ന പേരിൽ ഒന്നും രണ്ടും ചക്രം വീതം (ഇരുപത്തെട്ട് ചക്രം = ഒരു രൂപ) തൊഴിലാളികളിൽ നിന്ന് പിരിവ് നടത്തുകയെന്നത് ഇവരുടെ അലിഖിതമായ അവകാശമായിരുന്നു.
നിസ്സാരകുറ്റങ്ങൾക്കുപോലും വലിയ തുക പിഴയിടുകയോ ശാരീരിക പീഡനമേൽപ്പിക്കുകയോ ചെയ്യുമായിരുന്നു.
തൊഴിലാളികൾ നല്ല വസ്ത്രം ധരിക്കാൻ പാടില്ലായിരുന്നു.
തിരുവിതാംകൂറിൽ ജാതിയടിസ്ഥാനത്തിലുള്ള വിവേചനവുമുണ്ടായിരുന്നു.
ഈഴവർ , മുക്കുവർ , ഊരാളി, കൊല്ലൻ തുടങ്ങിയ വിഭാഗങ്ങളിൽപ്പെട്ട തൊഴിലാളികൾക്ക് നൽകിയിരുന്ന കൂലി 'ജാതിക്കൂലി' എന്നറിയപ്പെട്ടിരുന്നു.
കൊല്ലത്തെ ഓട്ടുകമ്പനികളിലേയും കശുവണ്ടി ഫാക്ടറികളിലേയും സ്ഥിതി വളരെ ദയനീയമായിരുന്നു.
മലബാർ മേഖലയിലെ തൊഴിലാളികളുടെ ജീവിതവും ഒട്ടും വ്യത്യസ്തമായിരുന്നില്ല.
തൊഴിൽ സ്ഥലങ്ങളിലെ പീഡനങ്ങൾക്കും ചൂഷണത്തിനുമെതിരായി അസംഘടിതമായ പല പ്രതിഷേധങ്ങളുമുണ്ടായിട്ടുണ്ട്.
കേരളത്തിലെ ആദ്യത്തെ സംഘടിതമായ ട്രേഡ് യൂണിയൻ ആലപ്പുഴയിലെ 'തിരുവിതാംകൂർ ലേബർ അസ്സോസിയേഷൻ' ആണ്.
പ്രമുഖ ട്രേഡ് യൂണിയൻ പ്രവർത്തകനായിരുന്ന ആർ. സുഗതനായിരുന്നു ഇതിനു നേതൃത്വം നൽകിയത്.
1922 മാർച്ച് 31- നാണ് ഈ സംഘടന രൂപീകൃതമായത്.
ആദ്യനാമം ലേബർ യൂണിയൻ എന്നായിരുന്നു.
ജൂലൈയിലാണ് ലേബർ അസ്സോസിയേഷൻ എന്ന പേര് സ്വീകരിച്ചത്.
തൊഴിലാളികളിൽ നിന്നു ശേഖരിക്കുന്ന ചെറിയ സംഭാവനകൾ ഉപയോഗിച്ച് അവർക്ക് ചികിത്സാസഹായം നൽകുക, വായനശാലകൾ സ്ഥാപിക്കുക തുടങ്ങിയവയ്ക്കു പുറമേ വ്യക്തമായ സാമൂഹിക രാഷ്ട്രീയ മുദ്രാവാക്യങ്ങളും ഈ സംഘടന മുന്നോട്ടുവച്ചിരുന്നു.
അയിത്തം അവസാനിപ്പിക്കുക, നിർബന്ധിത പ്രാഥമിക വിദ്യാഭ്യാസം ഏർപ്പെടുത്തുക, പള്ളിക്കൂടങ്ങളിലും തൊഴിൽശാലകളിലും വൈദ്യപരിശോധന നടത്തുക, പ്രായപൂർത്തി വോട്ടവകാശം നടപ്പിലാക്കുക തുടങ്ങിയവയാണ് ഇതിൽ പ്രധാനം.
മാത്രവുമല്ല പില്ക്കാലത്ത് സിവിൽ നിയമലംഘന പ്രസ്ഥാനത്തേയും പൂർണ സ്വാതന്ത്ര്യ പ്രമേയത്തേയും അസ്സോസിയേഷൻ പിന്തുണച്ചു.
1925-ൽ തൊഴിലാളി എന്ന പേരിൽ ഒരു പ്രസിദ്ധീകരണവും ആരംഭിച്ചു.
പി. കേശവദേവ് ഈ പ്രസിദ്ധീകരണത്തിന്റെ പത്രാധിപരായി പ്രവർത്തിച്ചിട്ടുണ്ട്.
1928 ജൂലൈയിൽ നടന്ന റെയിൽവേ പണിമുടക്കിനെത്തുടർന്ന് കേരളത്തിന്റെ വിവിധ ഭാഗങ്ങളിൽ ട്രേഡ് യൂണിയനുകൾ രൂപം കൊണ്ടും.
കേരളത്തിലെ ആദ്യത്തെ പണിമുടക്കുസമരം ഈ റെയിൽവേ പണിമുടക്കാണ്.
പിരിച്ചുവിട്ടവരെ തിരിച്ചെടുക്കുക, ശമ്പളം വർധിപ്പിക്കുക തുടങ്ങിയ ആവശ്യങ്ങൾ ഉന്നയിച്ച് നടത്തിയ റെയിൽവേ സമരം തെക്കേ ഇന്ത്യ മുഴുവൻ വ്യാപിച്ചിരുന്നു.
ഇതേത്തുടർന്ന് കേരളത്തിന്റെ പലയിടങ്ങളിലും പ്രാദേശികമായി തൊഴിലാളികൾ സംഘടിക്കാനും വില പേശാനും തുടങ്ങിയതായി ചരിത്രകാരന്മാർ രേഖപ്പെടുത്തിയിട്ടുണ്ട്.
1930-ൽ സന്മാർഗോദയം കൂലിവേലസംഘം എന്നൊരു സംഘടന മുണ്ടക്കയത്ത് രൂപീകൃതമായി.
പൊന്നറ ശ്രീധറിന്റേയും എൻ.സി. ശേഖറിന്റേയും നേതൃത്വത്തിൽ 1931-ൽ തിരുവനന്തപുരം പ്രസ് വർക്കേഴ്സ് യൂണിയൻ സംഘടിപ്പിക്കുകയുണ്ടായി.
മലബാർ പ്രദേശത്ത് കോട്ടൺ മില്ലുകളിലും തേയിലത്തോട്ടങ്ങളിലും മറ്റും ഇക്കാലത്ത് ട്രേഡ് യൂണിയനുകൾ രൂപീകരിക്കാനുള്ള ശ്രമങ്ങളുണ്ടായിട്ടുണ്ട്.
1932-ൽ പി. കൃഷ്ണപിള്ളയുടെ നേതൃത്വത്തിൽ കോഴിക്കോട്ട് ലേബർ യൂണിയൻ നിലവിൽവന്നു.
1931-33 കാലയളവിൽ കൊച്ചിൻ ലേബർ യൂണിയനും രൂപീകൃതമായി.
1934-ൽ കോൺഗ്രസ് സോഷ്യലിസ്റ്റു പാർട്ടിയുടെ കേരള ഘടകത്തിന്റെ രൂപീകരണം, കേരള ചരിത്രത്തിലെ നിർണായകമായൊരു  വഴിത്തിരിവാണ്.
കോൺഗ്രസ് സോഷ്യലിസ്റ്റു പാർട്ടിയുടെ രൂപീകരണത്തെത്തുടർന്ന് കോൺഗ്രസ്സിലെ ഇടതുപക്ഷക്കാരുടെ നേതൃത്വത്തിൽ മിക്ക സ്ഥലങ്ങളിലും ട്രേഡ് യൂണിയനുകൾ സജീവമായി.
കേരളത്തിലെ വിവിധ പ്രദേശങ്ങളിലെ തൊഴിലാളി പ്രവർത്തകരെ പങ്കെടുപ്പിച്ചുകൊണ്ട് 1935 മേയ് മാസത്തിൽ കോഴിക്കോട്ട് ഒരു സമ്മേളനം നടന്നു.
അഖില കേരളാടിസ്ഥാനത്തിലുള്ള ട്രേഡ് യൂണിയന്റെ പ്രാരംഭം ഈ സമ്മേളനമാണ്.
പി. കൃഷ്ണപിള്ളയുടെ നേതൃത്വത്തിൽ നടന്ന ഈ സമ്മേളനം ജോലിസ്ഥിരത, ജോലി സമയം തുടങ്ങിയ ആവശ്യങ്ങൾക്കു പുറമേ കോൺഗ്രസ്സിൽ തൊഴിലാളികൾക്ക് അംഗത്വം നൽകുക, ഇന്ത്യയ്ക്ക് പൂർണസ്വാതന്ത്ര്യ നൽകുക തുടങ്ങിയ രാഷ്ട്രീയ മുദ്രാവാക്യങ്ങളും മുന്നോട്ടുവയ്ക്കുകയുണ്ടായി.
ഈ സമ്മേളനത്തിനു ശേഷമാണ് ആലപ്പുഴ ലേബർ അസ്സോസിയേഷന്റെ ആഭിമുഖ്യത്തിൽ, തൊഴിലാളികളുടെ ജീവിത ദുരിതങ്ങൾക്കു പരിഹാരം കാണണമെന്നാവശ്യപ്പെടുന്ന ഒരു നിവേദനം തിരുവിതാംകൂർ രാജാവിന് നൽകാൻ തീരുമാനിച്ചത്.
നിവേദനം നൽകുന്നതിനുവേണ്ടി ഒരു ജാഥ തിരുവനന്തപുരത്തേക്ക് പോകാനും തീരുമാനിച്ചു.
ജാഥയെ നിരോധിച്ചുവെങ്കിലും, തൊഴിലാളികൾക്കിടയിൽ ശക്തിപ്പെട്ടുകൊണ്ടിരുന്ന പ്രതിഷേധത്തെ അവഗണിക്കാൻ തിരുവിതാംകൂർ രാജവാഴ്ചയ്ക്ക് കഴിയുമായിരുന്നില്ല.
അങ്ങനെയാണ് ട്രേഡ് യൂണിയൻ ഡിസ്പ്യൂട്ട് ബിൽ, വർക്മെൻ കോംപൻസേഷൻ ബിൽ തുടങ്ങിയ നിയമനിർമ്മാണങ്ങൾ നടന്നത്.
അഖില കേരള ട്രേഡ് യൂണിയൻ പ്രസ്ഥാനത്തിന്റെ രണ്ടാം സമ്മേളനം 1937-ൽ തൃശൂരിലും മൂന്നാം സമ്മേളനം 1939-ൽ ആലപ്പുഴയിലും നടന്നു.
തിരുവിതാംകൂറിലെ  തൊഴിലാളി  പ്രവർത്തനങ്ങളെ ഏകോപിപ്പിക്കുന്നതിനുവേണ്ടി 1939-ൽ ആലപ്പുഴയിൽ വച്ച് ഒരു അഖില തിരുവിതാംകൂർ സമ്മേളനവും ചേരുകയുണ്ടായി.
ഈ സമ്മേളനങ്ങളിലെല്ലാം തന്നെ എ.ഐ.റ്റി.
യു.സി.യുടെ അഖിലേന്ത്യാ നേതാക്കന്മാർ സജീവമായി പങ്കെടുത്തിരുന്നു.
കണ്ണൂരിലെ നെയ്ത്തു തൊഴിലാളി യൂണിയൻ, തലശ്ശേരി ബീഡിത്തൊഴിലാളി യൂണിയൻ, കോഴിക്കോട്ടെ ഓട്ടുകമ്പനികളിലേയും തടിമില്ലുകളിലേയും യൂണിയനുകൾ തുടങ്ങിയവ ഈ കാലയളവിൽ രൂപം കൊണ്ടു പ്രധാന തൊഴിലാളി സംഘടനകളാണ്.
തിരുവിതാംകൂറിലെ ഉത്തരവാദഭരണപ്രക്ഷോഭത്തിന്റെ പശ്ചാത്തലത്തിൽ 1938-ലെ ആലപ്പുഴ തൊഴിലാളി സമരം ശ്രദ്ധേയമാണ്.
40,000- ഓളം തൊഴിലാളികൾ പങ്കെടുത്ത ഈ സമരം 25 ദിവസം നീണ്ടുനിന്നു.
തൊഴിലാളികളുടെ പല ആവശ്യങ്ങളും ഭാഗികമായി അംഗീകരിക്കപ്പെട്ടു.
തൊഴിലാളികളുടെ സ്ഥിതിയെക്കുറിച്ചന്വേഷിക്കാൻ ഒരു കമ്മിറ്റി നിലവിൽ വരുകയും ചെയ്തു.
രണ്ടാം ലോക യുദ്ധാനന്തരഘട്ടത്തിൽ കേരളത്തിലെ ട്രേഡ് യൂണിയനുകൾ സജീവമായി.
1946 സെപ്റ്റംബറിൽ ആലപ്പുഴയിൽ ചേർന്ന ട്രേഡ് യൂണിയൻ സമ്മേളനം രാജവാഴ്ചയ്ക്കെതിരായും ഉത്തരവാദ ഭരണത്തി നുവേണ്ടിയും പൊതുപണിമുടക്കു നടത്താൻ തീരുമാനിച്ചു.
ഒക്ടോബർ 22-ന് ആരംഭിച്ച പൊതുപണിമുടക്കാണ് കേരളത്തിലെ ട്രേഡ് യൂണിയൻ പ്രസ്ഥാനത്തിന്റെ ചരിത്രത്തിലും പൊതുവായ രാഷ്ട്രീയ ചരിത്രത്തിലും ഒരുപോലെ നിർണായകമായി പരിണമിച്ചത്.
1-ന് കേരള സംസ്ഥാനം രൂപീകൃതമായി.
1957-ൽ ഇ.
എം.എസ്സിന്റെ നേതൃത്വത്തിലുള്ള കമ്യൂണിസ്റ്റു ഗവൺമെന്റ് അധികാരത്തിൽ വന്നു.
1964-ൽ കമ്യൂണിസ്റ്റു പാർട്ടി പിളർന്നതിനെ തുടർന്ന് മാർക്സിസ്റ്റു പാർട്ടിയുടെ നേതൃത്വത്തിൽ സി.ഐ.ടി.യു. രൂപംകൊണ്ടു.
മറ്റു രാഷ്ട്രീയ പാർട്ടികളുടെ തൊഴിലാളി സംഘടനകളായ എ.ഐ.റ്റി.
യു.സി. , ഐ.എൻ.ടി.യു.സി. , യു.ടി.യു.സി. , എസ്.ടി.യു. , ബി.എം.എസ്. , പി.ഡി.പിയുടെ തൊഴിലാളി സംഘടനയായ പി.ടി.യു.സി. , ഹിന്ദ് മസ്ദൂർ സഭയുടെ പോഷക സംഘടനയായ കേരള വഴിവാണിഭ സഭ തുടങ്ങിയവയ്ക്കു പുറമേ ചില സ്വതന്ത്രട്രേഡ് യൂണിയനുകളും ഇന്നു കേരളത്തിൽ പ്രവർത്തിക്കുന്നുണ്ട്.
അവലംബം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ തൊഴിലാളി സംഘടന എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
തൊളിക്കുഴി
കൊല്ലം ജില്ലയിലെ പഴയകുന്നുമ്മേൽ ഗ്രാമപഞ്ചായത്തിൽ സ്ഥിതിചെയ്യുന്ന ഒരു ഗ്രാമമാണ് തൊളിക്കുഴി .
പഴയകുന്നുമ്മേൽ ഗ്രാഞ്ചായത്ത് തിരുവനന്തപുരം ജല്ലയിലാണ്.
കൊല്ലം ജില്ലയിലല്ല.
തൊളിക്കുഴി തിരുവനന്തപുരം ജില്ലയാണ് പ്രധാന സ്ഥലങ്ങൾ മീൻമൂട്ടി വെള്ളച്ചാട്ടം പ്രധാന ആരാധനാലയങ്ങൾ മീൻമൂട്ടി ശ്രീശാസ്താ ക്ഷേത്രം മുസ്ലീം ജമാഅത്ത് പ്രധാന റോഡുകൾ കിളിമാനൂർ - കടയ്ക്കൽ റോഡ് കല്ലറ - തൊളിക്കുഴി റോഡ് പ്രധാന സ്ഥാപനങ്ങൾ ബിസ്മില്ല ആഡിറ്റോറിയം
തൊളിക്കോട് ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Kuttichal_Gramapanchayath ഇംഗ്ലീഷ് വിലാസം https://ml.wikipedia.org/wiki/Kuttichal_Gramapanchayath
ഇംഗ്ലീഷ് വിലാസം https://ml.wikipedia.org/wiki/Kuttichal_Gramapanchayath
തിരുവനന്തപുരം ജില്ലയിലെ നെടുമങ്ങാട് താലൂക്കിലെ ഒരു ഗ്രാമപഞ്ചായത്താണ് തൊളിക്കോട് .
വെള്ളനാട് ബ്ലോക്ക് പഞ്ചായത്തിന്റെ ഭാഗമാണിത്.
ഇത്തിക്കാടും, കടയ്ക്കാടും നിറഞ്ഞ് തൂരച്ചെടികൾ വളർന്ന് കാടായിക്കിടന്നിരുന്ന സ്ഥലമാണ് തൊളിക്കോട്.
മഴക്കാലമായാൽ തൊളികെട്ടിക്കിടക്കുന്നതിനാൽ മനുഷ്യർക്ക് സഞ്ചരിക്കാനാകുമായിരുന്നില്ല.
തൊളികെട്ടിക്കിടക്കുന്ന സ്ഥലം തൊളിക്കോട് രൂപം പ്രാപിച്ചാണ് തൊളിക്കോട് ഉണ്ടായത് എന്നാണ് ഐതിഹ്യം.
1952- ൽ സ്ഥാപിച്ച ശരിയത്തൂർ ഇസ്ളാംലൈബ്രറി പഞ്ചായത്തിലെ ആദ്യത്തെ ഗ്രന്ഥശാലയും,1916- ൽ പറണ്ടോട് സ്ഥാപിച്ച മിഷൻ സ്കൂൾ പഞ്ചായത്തിലെ ആദ്യത്തെ വിദ്യഭ്യാസ സ്ഥാപനവുമാണ്.
1973 ലാണ് തൊളിക്കോട് പഞ്ചായത്ത് രൂപീകൃതമായത്.
അതിനുമുമ്പ് ഈ പഞ്ചായത്ത് ഉൾക്കൊളളുന്ന പ്രദേശം വിതുര പഞ്ചായത്തിന്റെ ഭാഗമായിരുന്നു.
ൾി.
എം. സാലിയായിരുന്നു ആദ്യത്തെ പഞ്ചായത്ത് പ്രസിഡന്റ്.
ഭൂമിശാസ്ത്രം അതിരുകൾ കിഴക്ക്: വിതുര ആര്യനാട് പഞ്ചായത്ത് പടിഞ്ഞാറ്: നന്ദിയോട് തെക്ക്: നെടുമങ്ങാട് മുനിസിപ്പാലിറ്റി വടക്ക്: വിതുര പഞ്ചായത്ത് ഭൂപ്രകൃതി
ഭൂപ്രകൃതിയനൂസരിച്ച് ചെറിയകുന്നും ചരിവും, കുന്നിലേയ്ക്ക് കയറ്റം, താഴ്വര, ചെറിയകുന്നും, സമതലങ്ങളും, കുന്നിൻ നിന്നുളള ഇറക്കം, കുന്ന് എന്നിങ്ങനെ തരം തിരിക്കാവുന്ന ഭൂപ്രദേശമാണ് ഈ പഞ്ചായത്തിലുളളത്.
കരിമണ്ണ്, വനമണ്ണ്, കളിമണ്ണ് എന്നിങ്ങനെയുളള മണ്ണാണ് ഇവിടെ സാധാരണയായി കണ്ടുവരുന്നത്.
ചായം-ദർപ്പ, ചെറുകൈത- മാടൻപാറ തുടങ്ങിയ നിരവധി ചെറുതോടുകളും മുക്കുവൻതോട്, പൊൻകുഴിതോട് എന്നീ ഏതാനും വലിയതോടുകളും ഉൾപ്പെടെ നിരവധി തോടുകളും നീർച്ചാലുകളുമാണ് ഈ പഞ്ചായത്തിന്റെ ഉപരിതല ജലസ്രോതസ്സുകൾ.
150 വർഷത്തോളം പഴക്കമുളള തൊളിക്കോട് മുസ്ളീം ജമാഅത്ത് പളളി ഒരു പ്രസിദ്ധമായ മുസ്ളീം ആരാധനാലയമാണ്.
തിരുവനന്തപുരം ജില്ലയിലെ ഏറ്റവും പ്രശസ്തമായ ഭദ്രകാളീക്ഷേത്രമായ ചായം ശ്രീഭദ്രകാളി ക്ഷേത്രം തൊളിക്കോട് പഞ്ചായത്തിലെ പ്രധാന ആരാധന കേന്ദ്രമാണ്.
ആനപ്പെട്ടി ശ്രീകൃഷ്ണസ്വാമി ക്ഷേത്രം തൊളിക്കോട് പഞ്ചായത്തിലെ പ്രധാന ഹൈന്ദവ ക്ഷേത്രമാണ്.
നിരവധി സപ്താഹ യജ്ഞങ്ങൾ നടത്തി കീർത്തി നേടിയ ക്ഷേത്രമാണ് ഇത്.
ഗ്രാമ പഞ്ചായത്ത് വാർഡുകൾ ക്രമ
നമ്പർ വാർഡ്
നമ്പർ വാർഡിന്റെ  പേര് ജനപ്രതിനിധിയുടെ പേര് പദവി 1 10 കണിയാരംകോട് വി.ജെ.സുരേഷ് പ്രസിഡന്റ് 2 1 പുളിച്ചാമല ബി.സുശീല വൈസ് പ്രസിഡന്റ് 3 7 വിനോബാനികേതൻ ലിജു കുമാർ വികസന സ്റ്റാന്റിംഗ് കമ്മിറ്റി ചെയർമാൻ 4 15 തേവൻപാറ അനു തോമസ്.
എം ക്ഷേമ കാര്യ സ്റ്റാന്റിംഗ് കമ്മിറ്റി ചെയർമാൻ 5 4 തോട്ടുമുക്ക് തോട്ടുമുക്ക് അൻസർ ആരോഗ്യവും വിദ്യാഭാസവും കമ്മിറ്റി ചെയർമാൻ 6 2 പരപ്പാറ ചായം സുധാകരൻ മെമ്പർ 7 3 ചായം ആർ.ശോഭനകുമാരി മെമ്പർ 8 5 പുളിമൂട് അശോകൻ.
ജെ മെമ്പർ 9 6 മലയടി ബിനിതമോൾ.
എസ് മെമ്പർ 10 8 ചെട്ടിയാംപാറ പ്രതാപൻ.
ബി മെമ്പർ 11 9 തച്ചൻകോട് തച്ചൻകോട് വേണുഗോപാൽ മെമ്പർ 12 11 പനയ്‌ക്കോട് സന്ധ്യ.
എസ്.നായർ മെമ്പർ 13 12 തൊളിക്കോട് റെജി.
ഒ മെമ്പർ 14 13 തൊളിക്കോട്  ടൗൺ ഷെമി ഷംനാദ് മെമ്പർ 15 14 ആനപ്പെട്ടി ഫസീല അഷ്‌കർ മെമ്പർ 16 16 തുരുത്തി എൻ.എസ്.ഹാഷിം മെമ്പർ അവലംബം ↑ കേരള സർക്കാർ തദ്ദേശസ്വയം ഭരണ വകുപ്പ് (തൊളിക്കോട് ഗ്രാമപഞ്ചായത്ത്)
തൊലുവിള ബുദ്ധപ്രതിമ
ശ്രീ ബുദ്ധന്റെ ഇരിക്കുന്ന രൂപത്തിലുള്ള ഒരു പ്രതിമയാണ് തൊലുവിള ബുദ്ധപ്രതിമ .
1900-ൽ ശ്രീലങ്കയിലെ അനുരാധപുരയിലാണ് ഈ ശിൽപ്പം കണ്ടെത്തപ്പെട്ടത്.
നാലമത്തെയോ അഞ്ചാമ‌ത്തെയോ നൂറ്റാണ്ടിലാണ് ഈ ശില്പം നിർമിച്ചതെന്ന് കണക്കാക്കപ്പെടുന്നു.
കരിങ്കല്ലിൽ കൊത്തിയെടുത്ത ഈ ശിൽപ്പം ശ്രീലങ്കയിൽ ലഭ്യമായിട്ടുള്ള പുരാതന കാലത്തെ ശി‌ല്പങ്ങളിൽ നാശനഷ്ടങ്ങൾ ഏറ്റവും കുറവായുള്ള ഒന്നാണ്.
അനുരാധപുരയിലെത്തന്നെ സമാധി ശില്പത്തോട് ഈ ശി‌ല്പത്തിന് വളരെ സാദൃശ്യമുണ്ട്.
മഥുര ശില്പകലാശൈലിയുടെ സ്വാധീനം ഈ ശില്പത്തിനുണ്ടെന്ന് ചില ലക്ഷണങ്ങൾ സൂചിപ്പിക്കുന്നു.
ഈ ശിൽപ്പം ഇപ്പോൾ കൊളംബോയിലെ ദേശീയ മ്യൂസിയത്തിലാണ് സൂക്ഷിച്ചിരിക്കുന്നത്.
രൂപവും സവിശേഷതകളും
പുരാതന ശ്രീലങ്കയിലെ ശിലയിൽ ശിൽപ്പങ്ങൾ കൊത്തുന്ന കലയുടെ ഏറ്റവും നല്ല ഉദാഹരണങ്ങളിൽ ഒന്നാണ് തൊലുവിള ബുദ്ധ പ്രതിമ എന്നാണ് കണക്കാക്കപ്പെടുന്നത്.
അത്യുത്തമമായ ഒരു ശിൽപ്പമാണ് ഇതെന്ന് കണക്കാക്കപ്പെടുന്നു.
അനുരാധപുരയിലെ തന്നെ സമാധി ശിൽപ്പവും തൊലുവിള ബുദ്ധപ്രതിമയും ഈ വിഭാഗത്തിൽ പെടുന്ന ശിൽപ്പങ്ങളിൽ ഏറ്റവും മിക‌ച്ചവയാണ്.
ശ്രീലങ്കയിൽ നിന്ന് ലഭിച്ചിട്ടുള്ള ശ്രീ ബുദ്ധന്റെ പ്രതിമകളിൽ ഏറ്റവും നന്നായി സൂക്ഷിക്കപ്പെട്ടിട്ടുള്ള പ്രതിമകളിൽ ഒന്നാണ് ഇത്.
ഒരു ഒറ്റ കരിങ്കല്ലിൽ കൊത്തിയെടുത്ത ശിൽപ്പമാണിത്.
ഇതിന് സമാധി ശിൽപ്പവുമായി നല്ല സാദൃശ്യമുണ്ട്.
സമാധി ശി‌ൽപ്പത്തിനാണ് തൊലുവിള ബുദ്ധപ്രതിമയെ അപേക്ഷിച്ച് അൽപ്പം വലിപ്പക്കൂടുതലുള്ളത്.
തൊലുവിള ബുദ്ധപ്രതിമയുടെ വലിപ്പം 5 അടി 9 ഇഞ്ചാണ്.
ഇരിക്കുന്ന ശ്രീ ബുദ്ധന്റെ കാലുകൾ പിണച്ചാണ് വച്ചിരിക്കുന്നത്.
ബുദ്ധന്റെ കൈകൾ കൂട്ടിപ്പിടിച്ചിരിക്കുന്നതായാണ് ചിത്രീകരിച്ചിരിക്കുന്നത്.
കൈകൾ ധ്യാന മുദ്രയിലാണ്.
ഇരിപ്പിന്റെ രീതി വീരാസനം എന്ന പേരിലാണ് അറിയപ്പെടുന്നത്.
തോളുകൾ തമ്മിലുള്ള അകലം മൂന്നടി അഞ്ചിഞ്ചാണ്.
ശിൽപ്പത്തിന്റെ കാലിന്റെ മുട്ടുകൾ തമ്മിലുള്ള അകലം 5 അടി 9 ഇഞ്ചുകളാണ്.
തോട ഇട്ടതുകൊണ്ട് നീണ്ടതുപോലെ ഉള്ള ചെവികൾ ഇക്കാലത്തെ പല ബുദ്ധപ്രതിമകളിലും കാണാറുണ്ട്.
പക്ഷേ തൊലുവിള ബുദ്ധപ്രതിമയിൽ ഈ പ്രത്യേകത കാണാനില്ല.
പ്രതിമയിൽ ശ്രീ ബുദ്ധന്റെ ചെവികൾ ചെറുതായാണ് ചിത്രീകരി‌ച്ചിരിക്കുന്നത്.
ബുദ്ധന്റെ കഴുത്തിന് മുന്നിലായുള്ള മൂന്ന് വരകളാണ് ശ്രീലങ്കയിലെ മറ്റ് പ്രതിമകളിൽ സാധാരണ കാണപ്പെടാത്ത പ്രത്യേകത.
ഇത് ഇന്ത്യയിലെ മഥുര ശിൽപകലാ ശൈലിയുടെ സ്വാധീന‌ത്തെയാണ് സൂചിപ്പിക്കുന്നത് എന്ന് കരുതപ്പെടുന്നു.
തൊലുവിള ബുദ്ധപ്രതിമയെപ്പോലെയുള്ള അനുരാധപുരത്തെ പ്രതിമകൾ മറ്റ് രാജ്യങ്ങളിലെ പ്രതിമകളെ സ്വാധീനിച്ചിരിക്കാനും സാദ്ധ്യതയുണ്ട്.
തായ്‌ലാന്റിലെ ചയ്‌യ എന്ന സ്ഥലത്തെ വാട്ട് ഫ്രാ ബോറോം താട്ട് ക്ഷേത്രത്തിലെ പ്രതിമ ഉദാഹരണമാണ്.
അനുരാധപുര കാലഘട്ടത്തിന്റെ രണ്ടാം പകുതിയിലാണ് ഈ ശില്പം നിർമ്മിക്കപ്പെട്ടതെന്നാണ് ചരിത്രകാരന്മാർ കരുതുന്നത്.
നാലാം നൂറ്റാണ്ടിലോ അഞ്ചാം നൂറ്റാണ്ടിലോ ആവണം പ്രതിമയുടെ നിർമ്മാണം നടന്നതെന്ന് കണക്കാക്കപ്പെടുന്നു.
വിസ്മൃതിയിലാണ് കിടക്കുകയായിരുന്ന ഈ ശില്പം രണ്ടാമത് വീണ്ടും കണ്ടെത്തപ്പെടുകയായിരുന്നു.
ഹാരി ചാൾസ് പുർവിസ് ബെൽ എന്ന ആർക്കിയോളജിസ്റ്റ് നടത്തിയ ഉദ്ഘനനത്തിന്റെ ഭാഗമായി 1900 -ലാണ് ഈ പ്രതിമ രണ്ടാമതും കണ്ടെത്തപ്പെട്ടത്.
ഇദ്ദേഹ‌ത്തിന്റെ അഭിപ്രായത്തിൽ അനുരാധപുരയിൽ കണ്ടെത്തിയ ഏറ്റവും പ്രധാനപ്പെട്ട‌തും മികച്ചതുമായ ചരിത്രാവശിഷ്ടമാണ് ഈ പ്രതിമ.
തൊലുവിള ബുദ്ധപ്രതിമ പിന്നീട് കൊളംബോയിലെ ദേശീയ മ്യൂസിയത്തിലേയ്ക്ക് കൊണ്ടു പോയി.
ഇന്നുവരെ പ്രതിമ അവിടെയാണ് സൂക്ഷിക്കപ്പെട്ടിട്ടുള്ളത്.
മ്യൂസിയത്തിന്റെ കൈവശമുള്ള പുരാതന ശ്രീലങ്കയുടെ ചരിത്രത്തിൽ ഏറ്റവും പ്രാധാന്യമുള്ള പ്രതിമയാണ് ഇതെന്നാണ് കണക്കാക്കുന്നത്.
ഈ പ്രതിമ മ്യൂസിയത്തിന്റെ പ്രധാനകവാടത്തിനു മുന്നിലായി പ്രദർശിപ്പിച്ചിരിക്കുന്നു.
അവലംബം von Schroeder, Ulrich.
Hong Kong: Visual Dharma Publications, Ltd. ISBN 962-7049-05-0 von Schroeder, Ulrich.
The Golden Age of Sculpture in Sri Lanka - Masterpieces of Buddhist and Hindu Bronzes from Museums in Sri Lanka , [catalogue of the exhibition held at the Arthur M. Sackler Gallery, Washington, D. C., 1 November 1992 – 26 September 1993].
Hong Kong: Visual Dharma Publications, Ltd. ISBN 962-7049-06-9
തൊഴിലാളി ദിനം ഇംഗ്ലീഷ് വിലാസം https://ml.wikipedia.org/wiki/Labor_Day
എല്ലാവർഷവും സെപ്റ്റംബർ മാസത്തിലെ ഒന്നാം തിങ്കളാഴ്ച അമേരിക്കൻ ഐക്യനാടുകളിൽ പൊതു അവധിയായി ആഘോഷിക്കുന്ന ഒരു ദിവസമാണ് ആണ് തൊഴിലാളി ദിനം അഥവാ ലേബർ ഡേ.
സമൂഹത്തിന് അത്യന്താപേക്ഷിതമായ തൊഴിലാളികളെയും അവരുടെ കൂട്ടായ പ്രവർത്തനങ്ങളെയും ഈ ദിനം ആദരിക്കുന്നു.
ലേബർ ഡേ വീക്കെൻഡ് എന്നറിയപ്പെടുന്ന നീണ്ടവരാന്തത്തിൻറെ തിങ്കളാഴ്ച കൂടിയാണിത്.
ഇതിനെ ഒരു ഫെഡറൽ അവധി ദിനമായി അംഗീകരിച്ചിട്ടുണ്ട്.
പത്തൊമ്പതാം നൂറ്റാണ്ടിൻറെ തുടക്കത്തോടെ തൊഴിൽ സംഘടനകളും തൊഴിൽ പ്രസ്ഥാനങ്ങളും വളർന്നു.
തൊഴിലാളി സംഘടനകൾ ഒരു തൊഴിൽ ദിനത്തിനായി വാദിച്ചു.
1888-ൽ ന്യൂയോർക്കിൽ വച്ച് 5 സെൻറ് ലേബർ യൂണിയനും നൈറ്റ് ഓഫ് ലേബർ ചേർന്ന് ഒരു പ്രകടനം നടത്തി.
1887 ഒറിഗോൺ ആണ് അമേരിക്കയിൽ ഇതിനെ ഔദ്യോഗികമായി അവധി ദിവസമായി അംഗീകരിച്ചത്.
1894 അമേരിക്കയിലെ 13 മൂന്ന് സംസ്ഥാനങ്ങളും ചേർന്ന് തൊഴിൽ ദിനം ആഘോഷിച്ചു.
കാനഡയിലെ തൊഴിലാളി ദിനവും സെപ്റ്റംബർ മാസത്തിലെ ഒന്നാം തിങ്കളാഴ്ചയാണ് ആഘോഷിക്കുന്നത്.
അന്താരാഷ്ട്ര തൊഴിലാളി ദിനമായി മെയ് 1 ലോകമെമ്പാടും എൺപതിലധികം രാജ്യങ്ങൾ ആഘോഷിക്കുന്നു.
പത്തൊമ്പതാം നൂറ്റാണ്ടിന്റെ തുടക്കത്തോടെ കൂടി തൊഴിലാളി സംഘടനകളും തൊഴിലാളി പ്രസ്ഥാനങ്ങളും വളർന്നു എന്നിരുന്നാലും പല പ്രസ്ഥാനങ്ങളും അവരവരുടേതായ തൊഴിലാളി ദിനം ആഘോഷിക്കാനായി തിരഞ്ഞെടുത്തു.
അമേരിക്കൻ ഐക്യനാടുകളിൽ, സെപ്റ്റംബറിൽ ഉള്ള അവധി ദിവസമായ തൊഴിലാളിദിനം ആദ്യമായി അവതരിപ്പിച്ചത് 1880 ലാണ്.
നിയമപരമായ അംഗീകാരം
1887ൽ ഒറിഗൺ ആണ് തൊഴിലാളി ദിനത്തെ പൊതു അവധി ദിനമായി അംഗീകരിച്ച അമേരിക്കൻ സംസ്ഥാനം.
1894 അമേരിക്കയിലെ 13 സംസ്ഥാനങ്ങളും ചേർന്ന് ഫെഡറൽ അവധി ആയി ആഘോഷിച്ചു.
എന്നിരുന്നാലും കേന്ദ്രഭരണ നിയമമനുസരിച്ച് കേന്ദ്രഭരണത്തിൽ ഉള്ള തൊഴിലാളികൾക്ക് മാത്രമാണ് ആണ് ഈ അവധി ബാധകമായിരുന്നത്.
1930 അവസാനത്തോടുകൂടി തൊഴിൽ സംഘടനകൾ ജോലിക്കാരെ അവധി ദിവസം കിട്ടുന്നതിനായി സമരം ചെയ്യിച്ചു.
ക്രമേണ അമേരിക്കൻ ഐക്യനാടുകളിലെ എല്ലാ സംസ്ഥാനങ്ങളും ഡിസ്ട്രിക്റ്റ് ഓഫ് കൊളംബിയയും മറ്റു കേന്ദ്രഭരണപ്രദേശങ്ങളും തൊഴിലാളി ദിനത്തെ നിയമപ്രകാരമുള്ള അവധി ദിവസം ആക്കി.
അവലംബം ഗ്രന്ഥസൂചിക ബാഹ്യ ലിങ്കുകൾ Labor Day in the United States എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
History of Labor Day, History of Artists and Writers Unions, Rare Labor Related Comic Books Labor Day is May 1: Today is a boss’s holiday.
Jacobin .
September 7, 2015.
Today Belongs to Workers.
September 5, 2016.
പണ്ഡിറ്റ് രഘുനാഥ് മുർമു മെഡിക്കൽ കോളേജ് ആൻഡ് ഹോസ്പിറ്റൽ ഇംഗ്ലീഷ് വിലാസം https://ml.wikipedia.org/wiki/Pandit_Raghunath_Murmu_Medical_College_and_Hospital
പണ്ഡിറ്റ് രഘുനാഥ് മുർമു മെഡിക്കൽ കോളേജ് (PRMMCH) ഒഡീഷയിലെ മയൂർഭഞ്ച് ജില്ലയുടെ ജില്ലാ ആസ്ഥാനമായ ബാരിപദയിൽ നിന്ന് 7 km (4.3 mi) മാറി രംഗമതിയയിൽ സ്ഥിതി ചെയ്യുന്ന ഒരു സമ്പൂർണ്ണ തൃതീയ സർക്കാർ മെഡിക്കൽ കോളേജാണ്.
എസ്‌സിബി മെഡിക്കൽ കോളേജ്, എംകെസിജി മെഡിക്കൽ കോളേജ്, വിംസാർ എന്നിവയ്ക്ക് ശേഷം സംസ്ഥാനത്ത് നാലാം സ്ഥാനം നേടിയ ഒഡീഷയിലെ ശ്രദ്ധേയമായ സർക്കാർ മെഡിക്കൽ കോളേജുകളിൽ ഒന്നാണിത്.
2017ൽ ഒഡീഷ മുഖ്യമന്ത്രി നവീൻ പട്‌നായിക്കാണ് കോളേജ് ഉദ്ഘാടനം ചെയ്തത്.
ഡി‌എം‌ഇ‌ടിയുടെ മേൽനോട്ടത്തിൽ ഒഡീഷ സർക്കാരാണ് കോളേജ് ഭരിക്കുന്നത്.
ബിരുദ പാഠ്യപദ്ധതിയിൽ എല്ലാ ക്ലിനിക്കൽ, പാരാക്ലിനിക്കൽ വിഭാഗങ്ങളും ഉൾപ്പെടുന്നു.
ബാരിപാഡ പട്ടണത്തിന്റെ ഹൃദയഭാഗത്ത് സ്ഥിതി ചെയ്യുന്ന പണ്ഡിറ്റ് രഘുനാഥ് മുർമു ഹോസ്പിറ്റലിനോട് ചേർന്നാണ് ഈ കോളേജ് ഇപ്പോൾ പ്രവർത്തിക്കുന്നത്.
കോളേജുമായി ബന്ധപ്പെട്ട ആശുപത്രി മയൂർഭഞ്ച് ജില്ലയിലെ ഏറ്റവും വലിയ ആശുപത്രികളിൽ ഒന്നാണ്.
സമാധാനപരമായ പ്രദേശത്ത് സ്ഥിതി ചെയ്യുന്ന കോളേജ് അതിന്റെ സംസ്കാരത്തിനും കാമ്പസിനും പേരുകേട്ടതാണ്.
കോളേജ് കെട്ടിടം ചരിത്രം
2017-ൽ സ്ഥാപിതമായ ഇത് സ്ഥാപിതമായ തീയതി മുതൽ ഒരു സമ്പൂർണ ആശുപത്രിയായി പ്രവർത്തിക്കുന്നു.
സന്താലി ഭാഷയിൽ വ്യാപകമായി ഉപയോഗിക്കുന്ന "ഓൾ ചിക്കി" ലിപിയുടെ കണ്ടുപിടുത്തത്തിന് പേരുകേട്ട മഹാനായ ഇന്ത്യൻ എഴുത്തുകാരനും ഭാഷാപണ്ഡിതനുമായ പണ്ഡിറ്റ് രഘുനാഥ് മുർമുവിന്റെ പേരിലാണ് ഈ കോളേജ് അറിയപ്പെടുന്നത്.
വിപുലമായ അടിസ്ഥാന സൗകര്യങ്ങളോടും അസാധാരണമായ അക്കാദമിക് ഫലങ്ങളോടും കൂടി ഈ കോളേജ് തുടർച്ചയായി സംസ്ഥാനത്ത് നാലാം സ്ഥാനം നിലനിർത്തുന്നു.
കോളേജും അനുബന്ധ ആശുപത്രിയും
7 കിലോമീറ്റർ അകലെ നഗരത്തിൽ സ്ഥിതി ചെയ്യുന്ന PRM ഹോസ്പിറ്റലുമായി കോളേജ് ബന്ധപ്പെട്ടിരിക്കുന്നു.
പ്രധാന ആശുപത്രിയിൽ രോഗികളുടെ ഒഴുക്ക് കൂടുതലാണ്.
2022 അനുസരിച്ച്, കോളേജിന് സമീപം 600 കിടക്കകളുള്ള ഒരു പുതിയ ആശുപത്രി നിർമ്മാണത്തിലാണ്.
പാഠ്യേതര പ്രവർത്തനങ്ങളും സാംസ്കാരിക പരിപാടികളും
സാംസ്കാരിക പരിപാടികളിൽ വിദ്യാർത്ഥികൾക്ക് അവരുടേതായ വ്യക്തിത്വമുണ്ട്.
എല്ലാ വർഷവും അവർ തുടർച്ചയായി സമ്മാനങ്ങൾ നേടുന്നു.
കോളേജിനുള്ളിൽ വാർഷിക ചടങ്ങുകൾ, ഫ്രഷേഴ്‌സ് ഇവന്റ്, വാർഷിക കായിക വിനോദങ്ങൾ എന്നിവയ്‌ക്കൊപ്പം എല്ലാ ഈവന്റുകളും പൂർണ്ണ ഗംഭീരമായി ആഘോഷിക്കപ്പെടുന്നു.
എല്ലാ ഇന്ത്യൻ ഉത്സവങ്ങളും കലാലയം പൂർണ്ണ ആവേശത്തോടെ ആഘോഷിക്കുന്നു.
അക്കാദമികവും സാംസ്കാരികവുമായ പരിപാടികളോടെ കോളേജ് പ്രവർത്തനങ്ങൾ സുഗമമായി നടക്കുന്നുണ്ടെന്ന് സ്റ്റുഡന്റ്സ് യൂണിയൻ ഉറപ്പാക്കുന്നു.
ക്രിക്കറ്റ്, ഫുട്‌ബോൾ, വോളിബോൾ, ടെന്നീസ്, ബാസ്‌ക്കറ്റ്‌ബോൾ തുടങ്ങി വിവിധ കായിക വിനോദങ്ങൾ ദിവസവും കളിക്കുന്നു.
വിവിധ കായിക ഇനങ്ങളുടെ വിവിധ ടൂർണമെന്റുകളും നടത്തപ്പെടുന്നു.
ആരോഗ്യകരമായ ജീവിതശൈലിക്ക് എല്ലാ ഫിറ്റ്നസ് പ്രേമികളെയും പ്രോത്സാഹിപ്പിക്കുന്ന ഒരു ജിം കോളേജിലുണ്ട്.
നൃത്തം, കല, സംഗീതം, എഴുത്ത്, സിനിമകൾ തുടങ്ങിയവയ്‌ക്കായി വിവിധ സൊസൈറ്റികളും ക്ലബ്ബുകളും ബന്ധപ്പെട്ടിരിക്കുന്നു.
കോഴ്‌സുകളും പ്രവേശനവും
പ്രശസ്തമായ നോർത്ത് ഒറീസ്സ യൂണിവേഴ്‌സിറ്റിക്ക് കീഴിലുള്ള കോളേജ് മെഡിക്കൽ കൗൺസിൽ ഓഫ് ഇന്ത്യയുടെ അംഗീകാരമുല്ല ബാച്ചിലർ ഓഫ് മെഡിസിനും ബാച്ചിലർ ഓഫ് സർജറി (MBBS) ബിരുദവും നൽകുന്നു.
2018 വരെ വാർഷിക പ്രവേശനം പ്രതിവർഷം 100 വിദ്യാർത്ഥികളായിരുന്നു, എന്നാൽ അടിസ്ഥാന സൗകര്യങ്ങളുടെ വർദ്ധനയോടെ 2019 മുതൽ അതിന്റെ വാർഷിക പ്രവേശനം 125 ആയി ഉയർത്തി.
ഏകജാലക ദേശീയതല പരീക്ഷയായ നാഷണൽ എലിജിബിലിറ്റി ആൻഡ് എൻട്രൻസ് ടെസ്റ്റ് (നീറ്റ്) വഴി മെറിറ്റിന്റെ അടിസ്ഥാനത്തിലാണ് ബിരുദ (എംബിബിഎസ്) കോഴ്‌സിലേക്കുള്ള ഈ കോളേജിലേക്കുള്ള തിരഞ്ഞെടുപ്പ്.
അഖിലേന്ത്യാ വിദ്യാർത്ഥികൾക്ക് 15% AIQ ക്വാട്ടയും 85% സീറ്റുകൾ സംസ്ഥാന ക്വാട്ടയുമാണ്.
അവലംബം പുറം കണ്ണികൾ http://prmmchbaripada.in/ Archived 2017-09-09 at the Wayback Machine .
പണ്ഡിറ്റ് രവിശങ്കർ ഇംഗ്ലീഷ് വിലാസം https://ml.wikipedia.org/wiki/Ravi_Shankar പണ്ഡിറ്റ് രവിശങ്കർ
ലോക പ്രസിദ്ധനായ ഇന്ത്യൻ സംഗീതഞ്ജനായിരുന്നു പണ്ഡിറ്റ് രവിശങ്കർ ( 7 ഏപ്രിൽ1920 - 11 ഡിസംബർ 2012 ).
അദ്ദേഹം ബനാറസിലെ ഒരു ബംഗാളി കുടുംബത്തിൽ ജനിച്ചു.
പൗരസ്ത്യ, പാശ്ചാത്യ സംഗീത ശാഖകളെ തന്റെ സിത്താർ വാദനത്തിലൂടെ ഇണക്കിച്ചേർക്കാനദ്ദേഹത്തിനായി.
1999-ൽ ഭരതത്തിന്റെ പരമ്മോന്നത സിവിലിയൻ ബഹുമതിയായ  ഭാരതരത്‌നം ലഭിച്ചിട്ടുണ്ട്.
സംഗീതത്തിലെ അതുല്യ പ്രതിഭകൾക്ക് ലഭിക്കുന്ന ഗ്രാമി പുരസ്‌കാരത്തിന്  മൂന്ന് തവണ അർഹനായ അദ്ദേഹത്തിന് സമഗ്ര സംഭാവനക്കുള്ള ഗ്രമ്മി പുരസ്കാരം മരണാനന്തരം ലഭിച്ചു.
അദ്ദേഹം 1986 മുതൽ 1992 വരെ രാജ്യസഭാംഗമായിരുന്നു.
വാരണാസിയിൽ ബാരിസ്റ്റർ ശ്യാം ശങ്കറിന്റെ ഏഴു മക്കളിൽ ഏറ്റവും ഇളയവനായായി ജനിച്ചു.
നർത്തകനായ ഉദയശങ്കർ അദ്ദേഹത്തിൻറെ സഹോദരനാണ്‌.
നാടോടി സംഗീതമാണ് ആദ്യം പഠിച്ചതെങ്കിലും ഉസ്താദ് അലാവുദ്ദീൻ ഖാനിൽ നിന്നു സിതാർ വായന അഭ്യസിച്ചതോടെയാണ് അദ്ദേഹം പ്രശസ്തനായത്.
ഗുരു തന്റെ രണ്ടാമത്തെ മകളായ റോഷനാര ഖാനെ (അന്നപൂർണ്ണാദേവി) രവിശങ്കറിന് വിവാഹം ചെയ്തുകൊടുത്തു .
1949 മുതൽ 1956 വരെ ആകാശവാണിയിൽ സംഗീതസംവിധായകനായിരുന്നു.
കുറച്ചു കാലം അദ്ദേഹം പാശ്ചാത്യരാജ്യങ്ങളിലെ സംഗീതവിദ്യാലയങ്ങളിൽ ഭാരതീയ സംഗീതാധ്യാപകനായി പ്രവർത്തിച്ചു.
സത്യജിത്റേയുടെ “ പഥേർ പാഞ്ചാലി ”, “അപരാജിത” തുടങ്ങിയ സിനിമകളുടെ സംഗീത സം‌വിധാനവും നിർവ്വഹിച്ചു.
ദൽഹിയിൽ “നാഷണൽ ഓർക്കെസ്‌ട്രാ” രൂപവൽകരിക്കാൻ മുന്‌ കൈയെടുത്തു.
യു.എസിലും ബോംബെയിലും “കിന്നര” സംഗീതവിദ്യാലയം സ്ഥാപിച്ചു.
യെഹൂദി മെനുഹിനെയും ' ബീറ്റിൽസ് ' ജോർജ്ജ് ഹാരിസണെയും കൂടാതെ, സംഗീത പ്രതിഭകളായ ഴാങ് പിയറി രാംപാൽ , ഹൊസാൻ യമമോട്ടോ , മുസുമി മിയാഷിത , ഫിലിപ്പ് ഗ്ലാസ് , കോൾട്രെൻ എന്നിവർക്കൊപ്പവും രവിശങ്കർ പ്രവർത്തിച്ചു.
1952ലാണ് യെഹൂദി മെനുഹിനുമായുള്ള ബന്ധം രവിശങ്കർ തുടങ്ങിയത്.
ഇരുവരും ചേർന്ന് പുറത്തിറക്കിയ 'വെസ്റ്റ് മീറ്റ്സ് ഈസ്റ്റ്' എന്ന ഫ്യൂഷൻ സംഗീതം വളരെയേറെ ജനപ്രീതി പിടിച്ചുപറ്റിയ ഒന്നാണ് .
ഇന്ത്യയിൽ മാത്രമല്ല, പാശ്ചാത്യരാജ്യങ്ങളിലും രവിശങ്കറിന് ആരാധകരുണ്ട്‌.
ഉസ്താദ് അല്ലാരാഖയുമൊത്ത് വുഡ്സ്റ്റോക്ക് കൺസർട്ട് നടത്തിയിട്ടുണ്ട്‌.
ആന്ദ്രേ പ്രെവിൻറെ സം‌വിധാനത്തിൽ ലണ്ടൻ ഫിൽഹാർമോണിക് ഓർകസ്‌ട്രയുമായി സിതാർവാദനം നടത്തി.
30ൽ പരം രാഗങ്ങൾ രവിശങ്കർ സൃഷ്ടിച്ചിട്ടുണ്ട് .
1985-ല് കാലിഫോർണിയ ഇൻസ്റ്റിറ്റ്യൂട്ട് ഓഫ് ആർട്സിൽനിന്നു ലഭിച്ച ഡോക്‌ടറേറ്റിനു പുറമെ 1999-ലെ ഭാരത രത്നം ഉൾപ്പെടെ പല ബഹുമതികളും അദ്ദേഹം നേടിയിട്ടുണ്ട്‌.
1986 മുതൽ 1992 വരെ രാജ്യസഭയിലേയ്ക്ക് നാമനിർദ്ദേശം ചെയ്യപ്പെട്ടു. 'ഗാന്ധി' സിനിമയുടെ പശ്ചാത്തല സംഗീതത്തിന് ഓസ്കർ നാമനിർദ്ദേശം ലഭിച്ചിട്ടുണ്ട്.
രണ്ട്‌ ഇംഗ്ലീഷ് ഗ്രന്ഥങ്ങളുടെയും ഒരു ബംഗാളി ഗ്രന്ഥത്തിൻറെയും കർത്താവുകൂടിയാണ് രവിശങ്കർ.
മൂന്നുതവണ അദ്ദേഹം വിവാഹിതനായി.
ആദ്യ ഭാര്യ പ്രമുഖ സംഗീതജ്ഞയായിരുന്ന അന്നപൂർണാ ദേവിയായിരുന്നു .
ഇവരിൽ ഒരു മകനുണ്ടായിരുന്നു.
പിന്നീടുണ്ടായ രണ്ട് വിവാഹങ്ങളിൽ അദ്ദേഹത്തിന് രണ്ട് പുത്രിമാരുണ്ടായി.
പ്രമുഖ അമേരിക്കൻ ഗായിക നോറാ ജോൺസും ഇന്ത്യൻ സിത്താർ വിദഗ്ദ്ധ അനൗഷ്ക ശങ്കറുമാണ് അവർ.
2012 ഡിസംബർ 11ന് 92ആമത്തെ വയസ്സിൽ ഈ സിത്താർ മാന്ത്രികൻ അന്തരിച്ചു.
കൃതികൾ മൈ ലൈഫ് മൈ മ്യൂസിക് സംഗീത സംവിധാനം നിർവ്വഹിച്ച ചിത്രങ്ങൾ പഥേർ പാഞ്ചാലി അപുർസൻസാർ കാബൂളിവാല നീചാ നഗർ ധർത്തി കേ ലാൽ അനുരാധ ഗോധാൻ മീര ഗാന്ധി സംഗീത ആൽബങ്ങൾ പുരസ്കാരങ്ങൾ ഭാരതരത്‌നം മാഗ്‌സസെ പുരസ്‌കാരം ഫുകുവോക ഗ്രാൻറ് പ്രൈസ് ക്രിസ്റ്റൽ പുരസ്‌കാരം ഗ്രാമി പുരസ്‌കാരത്തിന് അദ്ദേഹം മൂന്ന് തവണ അർഹനായി.
അവലംബം ↑ ↑ ↑ {{ cite news }} : Check date values in: | accessdate= and | date= ( help ) ↑ ↑ {{ cite news }} : Check date values in: | accessdate= and | date= ( help ) ↑ ↑ ↑ ↑ പുറത്തേക്കുള്ള കണ്ണികൾ Ravi Shankar എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
http://www.ravishankar.org http://www.bbc.co.uk/bbcfour/audiointerviews/profilepages/shankarr1.shtml http://www.npr.org/templates/story/story.php?storyId=4578267 http://www.rediff.com/news/2003/may/13ravi.htm മലയാളം വാരിക 2012 ഡിസംബർ 21 Archived 2016-03-06 at the Wayback Machine .
പണ്ഡിറ്റ് സുരേഷ്ബാബു മാനെ
കിരന ഘരാനയിലെ പ്രമുഖനായ വാഗ്ഗേയകാരനായിരുന്നു സുരേഷ്ബാബു മാനെ.
(1902 –മ: ഫെബ്രു:15, 1953അബ്ദുൾ റഹ്മാൻ എന്നും അദ്ദേഹത്തിനു പേരുണ്ട്.
ഉസ്താദ് അബ്ദുൾ കരിം ഖാന്റെ പുത്രനുമായിരുന്നു സുരേഷ്ബാബു.
മുംബൈയിൽ താമസമാക്കിയ കരീം ഖാൻ കുടുംബം തങ്ങളുടെ സംഗീത സപര്യ അവിടെത്തുടരുകയുണ്ടായി.
പിതാവിന്റെ സംഗീത ശിക്ഷണം ലഭിച്ച  സുരേഷ്ബാബു മാനെ ഏതാനും മറാത്തി നാടകങ്ങളിലും സംഗീതശില്പങ്ങളിലും  മറാത്തി നാട്യസംഗീത സംബന്ധിയായ സൃഷ്ടികളും പ്രവർത്തിയ്ക്കുകയുണ്ടായി.
ഖയാൽ, ഠുമ്രി എന്നീ ഗാനരൂപങ്ങളിൽ പ്രവീണനായ കലാകാരനായിരുന്നു സുരേഷബാബു മാനെ.
ഹിന്ദുസ്ഥാനി സംഗീതത്തിന്റെ സ്ഥായിയായ സൗന്ദര്യം തന്റെ ആലാപനത്തിൽ അദ്ദേഹം ആവാഹിച്ചിരുന്നു.
സഹോദരിയായ ഹീരാബായ് ബാദോദേകർ, ഡോക്ടർ പ്രഭാ ആത്രെ എന്നിവർ അദ്ദേഹത്തിന്റെ പ്രധാനശിഷ്യ ഗണങ്ങളിൽപ്പെടുന്നു.
പണ്ഢർപൂർ വിഠോബാ ക്ഷേത്രം
ഇന്ത്യയിൽ മഹാരാഷ്ട്ര സംസ്ഥാനത്തെ സോലാപൂർ ജില്ലയിലുള്ള പണ്ഢർപൂർ പട്ടണത്തിൽ ഭീമാ നദിയുടെ പടിഞ്ഞാറേക്കരയിൽ സ്ഥിതിചെയ്യുന്ന പ്രസിദ്ധമായ ഒരു ഹൈന്ദവക്ഷേത്രമാണ് ശ്രീ വിഠോബാ-രുക്മിണീക്ഷേത്രം ( മറാഠി : श्री विठोबा रुक्मिणि क्षेत्र).
ശ്രീകൃഷ്ണഭഗവാന്റെ ഒരു രൂപഭേദമായി അറിയപ്പെടുന്ന വിഠോബായും പത്നിയായ രുക്മിണീദേവിയുമാണ് ക്ഷേത്രത്തിലെ മുഖ്യപ്രതിഷ്ഠകൾ.